Kanaboid
Kanabinoidi su klasa spojeva koja obuhvata fitokanabinoide (kisik-sadržavajuće C21 aromatske ugljikovodike u biljci kanabis) i hemijske spojeve koji oponašaju dejstvo fitokanabinoida ili imaju sličnu strukturu (npr. endokanabinoidi, u nervnom i imunskom sistemu životinja, koji aktiviraju kanabinoidne receptore). Najpoznatiji kanabinoid je delta-9-tetrahidrokanabinol (∆9THC, THC- primarni psihoaktivni spoj kanabisa). Sintetski kanabinoidi obuhvataju mnoštvo odvojenih klasa hemijskih spojeva: klasični kanabinoidi koji su strukturno srodni sa THC-om, neklasični kanabinoidi kao što su aminoalkilindoli, 1,5-diarilpirazoli, kvinolini i arilsulfonamidi, kao i eikosanoidi srodni sa endokanabinoidima.